Jami'ar Jihar Ribas ( RVSU ko RSU ), tsohuwar Jami'ar Kimiyya da Fasaha ta Jihar Ribas (UST) wata jami'a ce da ke yankin Diobu na Fatakwal, Jihar Ribas, Nijeriya . Jami'ar na da ƙarfin ma'aikata 3,000 da ɗalibai 22,400 har zuwa na shekarar 2017 Ita ce jami'ar fasaha ta farko a Nijeriya sannan kuma jami'a ce ta farko da ta kasance a cikin yankin Niger Delta . A cikin shekarar 2014, an ƙaddara ta a matsayin mafi kyawun cibiyar koyar da ilimi ta intanet a Nigeria, kuma an zabe ta a matsayin babbar jami'a ta 15th a cikin ƙasar. Mataimakin Shugaban Jami'ar Uniersity na yanzu shi ne Farfesa Nlerum Sunday Okogbule. Farfesa Okogbule gogaggen malami ne, mai tausayin mutane kuma mai mara girman kai, marubuci ne, fitaccen mai rajin kare hakkin dan adam, Lauya mai martaba ta girmamawa, kuma Mashahurin Malami na Kasa da Kasa wanda ya yi aiki a wurare daban-daban a Jami'ar kafin ya hau kan matsayin Mataimakin Shugaban Jami'ar. An kafa Jami'ar Kimiyya da Fasaha ta Jihar Ribas a shekarar 1972 a matsayin Kwalejin Kimiyya da Fasaha.